《书莫节妇王氏传后》
明代·谈缙

十年奉箕帚，甫笄生凤雏。雏羽未五色，良人竟先殂。

坚持冰蘖操，白首不忍渝。雏能终反哺，母愿久矣孚。

今往见良人，无惭有欢娱。万事浮埃泯，寸心明月孤。

作者简介：谈缙(1431一?)字朝章，号敬义，其庐著荷桥子。明无锡人。谈泰子。官东阳训导。自幼好学，早年即厌章句，潜究圣贤之学。应事从容，不动声色。著述颇富。